b"\n_START_ARTICLE_\nAgust\xc3\xadn Sauto Arana\n_START_SECTION_\nBiografia\n_START_PARAGRAPH_\nAgust\xc3\xadn Sauto fou conegut des de petit amb el sobrenom de Bata, ja que des de ben petit no es treia mai la bata confeccionada per la seva mare per mantenir la roba neta._NEWLINE_Despr\xc3\xa9s de jugar amb el Barakaldo Club de F\xc3\xbatbol fou contractat pel Athletic Club de Bilbao l'any 1929, amb el qual debut\xc3\xa0 a Primera Divisi\xc3\xb3 de la lliga espanyola de futbol. Amb l'equip basc guany\xc3\xa0 4 Lligues i 4 Copes, esdevenint, a m\xc3\xa9s, el guanyador del Trofeu Pichichi l'any 1931 com a m\xc3\xa0xim realitzador de la temporada amb 27 gols._NEWLINE_Amb l'esclat de la Guerra Civil Espanyola Bata hagu\xc3\xa9 de deixar el futbol i l'Athletic Club, amb el qual havia disputat 118 partits de Lliga en els quals havia marcat 108 gols. Un cop finalitzat el conflict armat, Bata torn\xc3\xa0 a jugar amb el Barakaldo Club de F\xc3\xbatbol fins que es retir\xc3\xa0 l'any 1943._NEWLINE_Bata tan sols fou internacional amb la selecci\xc3\xb3 de futbol d'Espanya en una ocasi\xc3\xb3 el 19 d'abril de 1931, a Bilbao, en el partit Espanya 0-0 It\xc3\xa0lia."